Súčasťou predplatného je aj technická podpora špecialistu.
Google spustil novú službu Google One ešte v máji, no teraz sa dostáva do viacerých krajín vrátane Českej republiky a Slovenska. Ide o balík taríf, v rámci ktorých používateľ získa priestor na úložisku Disk (Drive), osobnú telefonickú podporu v prípade núdze a iné benefity.
Medzi výhodami Google spomína kredit na produkty v obchode Play či zľavu vo vybraných hoteloch. Google One obsahuje aj rodinné predplatné pre najviac päť členov, ktorí dostanú vlastný priestor v cloude, ale poplatok zaplatí len jeden člen.
V rámci Google One sú dostupné aj nové kapacity úložiska Disk, ktoré samostatne v Disku neboli. Po 100GB programe nasledoval až 1TB, no súčasťou Google One je aj 200GB úložisko. Ceny za jednotlivé programy prehľadne ilustruje obrázok vyššie.